સોશ્યલ સાઈટ હોય કે ડેટિંગ સાઈટ હોય મોટા ભાગના પુરુષોને ચેટ કરતા નથી આવડતું તેવી સ્ત્રીઓની ફરિયાદ હોય છે. અને પુરુષોને પણ વિમાસણ હોય છે. એટલે હની ટ્રેપ બનીને આવેલી સ્ત્રીએ ઓફિસર રણજિતની વાતમાં રસ હોય કે ન હોય તેની સાથે મધભરી વાતો કરી. આ જ રીતે કેટલીક વખત વ્યવસાયી સ્ત્રીઓ ગ્રાહક શોધવા કે પછી પૈસા પડાવવા માટે પણ ફેસબુક પર પુરુષો સાથે મિત્રતા કરી તેમને ફસાવતી હોય છે. આવા કિસ્સાઓ બહાર આવવા મુશ્કેલ છે, કારણ કે તેમાં બદનામી થવાનો ભય હોય છે. કાસાનોવા જેવું વ્યક્તિત્વ ધરાવતા પુરુષોને નારીનું હૃદય જીતતા આવડતું હોય છે. જે પુરુષોને ફક્ત ને ફક્ત સ્ત્રીના શરીરમાં રસ હોય છે તેઓ હંમેશા શું કરે છે? ક્યાં છે? શું પહેર્યું છે? તેવા વાહિયાત પ્રશ્ર્નો કરશે જેનો સ્ત્રીને સખત કંટાળો હોય છે. જે રીતે રૂબરૂમાં પુરુષ સ્ત્રીને જે રીતે જુવે અને તેને કેટલી સ્પેસ આપે છે તે સ્ત્રી નોંધ્યા બાદ થોડો ઘણો પણ રસ દાખવે છે. તે જ રીતે ઓનલાઈન ચેટિંગમાં પુરુષની વાતચીતમાં સ્ત્રીને જો રસ પડે કે સ્પેસ લાગે તો જ વાત આગળ વધે છે નહીં તો તે સંવાદના દરવાજા બંધ કરી દે છે. વળી કેટલાક પુરુષો સ્ત્રીના ફોટાઓ પર અંગત સંબંધો હોય તેવી કોમેન્ટ લખતા હોય છે. તે એમની માનસિક વૃત્તિઓ છતી કરે છે. કેટલાક વાચકો પ્રશ્ર્નો પૂછે છે કે પુરુષને કેવી રીતે ખબર પડે કે સ્ત્રી શું ઈચ્છે છે ? વળી પુરુષો જ પહેલ કરે એવું સ્ત્રી ઈચ્છતી હોય છેને? તો લ્યો અહીં ફેસબુકિયા રોમિયો બનવાની કેટલીક ટિપ્સ -